
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 2394/05.03.2026  
REFERAT DE APROBARE

a proiectului de hotărâre privind solicitarea transferului proprietății bunurilor mobile achiziționate în cadrul proiectului „Dotarea cu mobilier, materiale didactice și echipamente digitale a unităților de învățământ preuniversitar din Județul Timiș, prin Consiliul Județean Timiș", finanțat prin Programul Național de Redresare și Reziliență, Componenta C15: Educație, de la Consiliul Județean Timiș către Orașul Deta.

Având în vedere necesitatea asigurării unor condiții de studiu mai bune pentru elevii și preșcolarii din cadrul Liceului Tehnologic „Sfântul Nicolae” Deta, am împuternicit Consiliul Județean Timiș să achiziționeze bunuri mobile în cadrul proiectului „Dotarea cu mobilier, materiale didactice și echipamente digitale a unităților de învățământ preuniversitar din Județul Timiș, prin Consiliul Județean Timiș", finanțat prin Programul Național de Redresare și Reziliență, Componenta C15: Educație. 

Prin intermediul acestui proiect s-au achiziționat materiale didactice pentru sălile de clasă pentru elevi și preșcolari, mobilier, echipamente IT, articole pentru atelierul de tâmplărie, articole pentru atelierul de croitorie, teste cabinete psihopedagogice, aparate audio-video.
Solicit Consiliului Județean Timiș transferul către Orașul Deta a proprietății bunurilor mobile achiziționate pentru Liceul Tehnologic „Sfântul Nicolae”, inclusiv pentru Grădinița cu Program Prelungit Deta care a fost preluată prin absorbție în cadrul Liceul Tehnologic „Sfântul Nicolae” prin Ordinul ministrului educației și cercetării nr. 5614/2025 privind reorganizarea unităților de învățământ preuniversitar de stat din județul Timiș. Bunurile transferate vor fi utilizate pentru desfășurarea activităților didactice ale preșcolarilor și elevilor din cadrul Liceului Tehnologic „Sfântul Nicolae” Deta, după predarea acestora în folosința unității de învățământ, cu respectarea prevederilor legale.
În conformitate cu prevederile art. 129 alin. (2) lit. d) și alin. (7) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Ordinul Ministrului Educației nr. 6423/2022 prin care se aprobă Ghidul Solicitantului pentru lansarea apelului de proiecte finanțat prin Planul Național de Redresare și Reziliență „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, cu modificările și completările ulterioare, Legii nr. 273/2006 privind finanțele publice locale, cu modificările și completările ulterioare și Normelor tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, aprobate prin Hotărârea Guvernului nr. 392/2020, am inițiat și supun spre aprobare proiectul de hotărâre privind solicitarea transferului proprietății bunurilor mobile achiziționate în cadrul proiectului „Dotarea cu mobilier, materiale didactice și echipamente digitale a unităților de învățământ preuniversitar din Județul Timiș, prin Consiliul Județean Timiș", finanțat prin Programul Național de Redresare și Reziliență, Componenta C15: Educație, de la Consiliul Județean Timiș către Orașul Deta.

